Diari Oficial de la Generalitat Valenciana


Sumari del DOGV 7003, del 15-04-2013 (2013/3321)

Subhasta d'un bé immoble a Quart de Poblet.
-------------------------------------------

### Dades del document

Número de DOGV
:   7003

Data del DOGV
:   15-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3321


Organisme emissor
:   Notaria de Manuel Rius Verdú

Tipus de document
:   Subhasta

Subhasta d'un bé immoble a Quart de Poblet. [2013/3321]  
Manuel Rius Verdú, notari del Col·legi de València amb residència a Quart de Poblet, faig saber:  
Que en la meua notaria sítia a Quart de Poblet (València), carrer de la Concòrdia, número 1, 3, baixos, es tramita la venda extrajudicial, de conformitat amb l'article 129 de la Llei Hipotecària, de la següent finca hipotecada:   
Urbana. Parcel·la de terreny edificable, en el terme de Quart de Poblet, integrada en el polígon industrial Ciutat Mudeco, identificada com la parcel·la número 6 del pla parcel·lari d'este polígon, de mil set-cents vint-i-sis metres quadrats de superfície, inclosa la vorera d'accés a la parcel·la, dins de la qual existix construït un edifici industrial que es compon de nau en planta baixa, sense distribució interior i que ocupa una superfície de mil cinc-cents cinquanta metres quadrats, i d'un pis en la part de façana, destinat a oficines i que ocupa una superfície de cent cinquanta metres quadrats; i que compta amb els servicis propis per al seu ús i explotació i unes quantes portes d'accés. La seua façana dóna a la denominada calçada A (en l'actualitat carrer del Pintor Joaquín Sorolla, número 14), perpendicular a la calçada B i també perpendicular a la carretera de València a Madrid, des de la qual accedix a esta parcel·la per la calçada A i B. Limita: davant, calçada A, per la qual té el seu accés; a la dreta entrant, parcel·la número 7 del polígon; a l'esquerra entrant, parcel·la número 5 del polígon i terrenys d'Hidroeléctrica Española, SA; i a les espatles, finca de Fernando Escrivá (Mudeco).  
  
Inscripció. Inscrita en el Registre de la Propietat de Manises, al tom 2015, llibre 295, foli 13, finca 16026, inscripció 5a.  
Es procedix a la subhasta de la finca i se'n fan saber les condicions:  
Tindrà lloc en la meua notaria. La primera subhasta, el dia 30 de maig de 2013 a les 11.00 hores, i el tipus base serà el de nou-cents cinquanta-huit mil cinc-cents cinquanta-tres euros (958.553 €); si no hi ha postor o si resulta fallida, la segona subhasta, el dia 28 de juny de 2013, a les 11.00 hores, el tipus de la qual serà el 75 per cent de la primera; en els mateixos casos, la tercera subhasta, el dia 30 de juliol de 2013, a les 11.00 hores; i si hi ha pluralitat de millores en la tercera subhasta, la licitació entre millorants i millor postor, el dia 13 d'agost de 2013, a les 11.00 hores. En esta tercera subhasta, el valor mínim d'adjudicació serà el 50 per cent del tipus base de la primera subhasta o la quantitat inferior que cobrisca la totalitat d'allò que s'ha reclamat per tots els conceptes.  
  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres, de 09.30 a 13.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notària una quantitat equivalent al 30 per cent del tipus que corresponga en la primera i segona subhasta i en la tercera un 20 per cent del tipus de la segona, per mitjà de xec bancari a nom del notari.   
  
Podran fer-se postures per escrit en plec tancat, i adjuntar-s'hi el justificant del depòsit previ fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se amb la condició de cedir-les a un tercer.  
  
  
Quart de Poblet, 3 d'abril de 2013.- El notari: Manuel Rius Verdú.